alexandrainst/scandi-wiki huggingface dataset:
Jason Behr

Jason Nathaniel Behr (født 30. desember 1973) er en amerikansk skuespiller fra Minneapolis i Minnesota. Han er kjent fra TV-serien Roswell og fra filmene The Grudge og Shooting Livien.

Filmografi (utvalg) 
 2004 – Forbannelsen (The Grudge)

Referanser

Eksterne lenker 
 

Skuespillere fra USA
Skuespillere i TV-serien Roswell
Personer fra Minneapolis
Fødsler i 1973
Katherine Heigl

Katherine Marie Heigl (født 24. november 1978) er amerikansk Emmy-vinnende skuespiller. Hun kommer fra Washington, DC. Hun er aller mest kjent fra TV-seriene Roswell og Grey's Anatomy, men har også spilt i flere filmer, deriblant skrekkfilmer.

Da Heigl var liten, oppdaget hennes tante at hun hadde et talent innen modellområdet. Tanten tok et initiativ, noe som førte til at Heigl fikk flere modelloppdrag i løpet av oppveksten sin. Men hun valgte senere kun å fokusere på en skuespillerkarriere.

Skuespilleren, som har tysk-amerikansk far og irsk-amerikansk mor, er yngst i sin søskenflokk og ble i juni 2006 forlovet med musiker Josh Kelley. De giftet seg 23. desember 2007.

Katherine vant prisen for beste kvinnelige birolle i dramaseriesjangeren på Emmy Awards i 2007. Blant konkurrentene var hennes kolleger fra Grey's Anatomy, nemlig Chandra Wilson og Sandra Oh.

Katherine har også spilt i jentefilmen 27 dresses sammen med blant annet James Marsden og Malin Akerman, samt komedien The Big Wedding.

Priser og nominasjoner

Emmy 
 2007 – Vinner – Outstanding Supporting Actress in a Drama Series – Grey's Anatomy

Golden Globe 
 2008 – Nominert – Best Performance by an Actress in a Supporting Role in a Series, Mini-Series or Motion Picture Made for Television – Grey's Anatomy
 2007 – Nominert – Best Performance by an Actress in a Supporting Role in a Series, Mini-Series or Motion Picture Made for Television – Grey's Anatomy

Referanser

Eksterne lenker 
 
  
  
 Katherine Heigl In Maxim Magazine

Skuespillere fra USA
Skuespillere i TV-serien Roswell
Personer fra USA av irsk opphav
Personer fra USA av tysk opphav
Personer fra Washington, D.C.
Fødsler i 1978
Infinitiv

Infinitiv er en grammatisk utgangsform av verb. Infinitiv er en del av latinsk grammatikk og betyr ubestemt (infinitus). På norsk er infinitiv markert med å, det såkalte infinitivsmerket. Videre legges i de fleste tilfeller -e til ordets stamme -- unntaket er enstavelsesord som slutter på en vokal. Man tar ofte utgangspunkt i infinitivet når man skal omtale et verb eller ramse opp de øvrige grammatiske former av  verbet.

Eksempler på dette:

 å spise
 å drikke

Se også presens, preteritum og perfektum

Infinitivsfeil
Infinitivsfeil er også kjent som og/å-feil.

En ganske vanlig grammatisk feil i norsk er å bytte ut de identiske ordlydene «og» og «å». Dette fører til ukorrekte setninger som:
 Jeg å Petter dro på fisketur.
 Se til og dra hjem med deg!
 Har du vært å sett på bilen til Trine?

De fleste infinitivsfeil hvor infinitivsmerket 'å' brukes ukorrekt i stedet for bindeordet 'og' kan oppdages ved at verbet som følger ikke er i infinitiv. Alle verb som ender på -e står i infinitiv, og skal ha 'å' foran seg. Det er imidlertid ikke alle verb som har infinitivsformer som ender på -e.

Det er heller ikke alltid slik at man må ha 'å' foran infinitiven, særlig ikke i utsagn med stå, gå, sitte eller ligge. Hvis man er i tvil, kan man ta hjelp av «fortidsprøven» for å velge det riktige alternativet.
 Jeg skal gå og kjøpe klær. (Jeg gikk og kjøpte klær.)
 Faren kan sitte og lese i timevis. (Faren satt og leste.)

En annen metode for å finne ut hvilket av de lydlike småordene som er riktig å bruke, er å oversette setningen til et annet språk, for eksempel engelsk der to og and er lettere å skille.

Se også
Kløyvd infinitiv
Splittinfinitiv

Grammatikk
Latinske ord og uttrykk
Kommunalbanken

Kommunalbanken AS ble organisert som aksjeselskap 1. november 1999, som en videreføring av statsbanken Norges Kommunalbank, etablert i 1926. Frem til 26. juni 2009 eide den norske stat 80% og KLP 20% av aksjene. Etter statens kjøp av KLPs eierandel i Kommunalbanken AS 26. juni 2009 ble staten eier av 100 prosent av aksjene i Kommunalbanken, som da fra nevnte dato er et statsaksjeselskap.

Kommunalbanken er i dag den ledende finansinstitusjonen for Kommune-Norge. Formålet er å sikre stabil tilgang på finansiering, samt yte gunstige betingelser til kommunesektoren. Dette bidrar til velferdsutvikling for innbyggerne til landets kommuner.

Kommunalbankens utlån er jevnt fordelt på kommuner og fylkeskommuner over hele landet. Bankens gunstige rentebetingelser gjør at kommunene alltid henvender seg til Kommunalbanken for å få lånetilbud. Prisingen av lånene er ikke volumavhengig og det er en viktig målsetting å tilby hele kundegruppen like fordelaktige rentebetingelser.

Kommunalbanken har den høyest oppnåelige ratingen (kredittvurderingen), Aaa/AAA, fra de internasjonale ratingbyråene Moody’s og Standard & Poor’s. Dette er en tilsvarende rating som Den Norske Stat har. Ratingen gir gunstige innlånsvilkår, og påvirker dermed også prisen på lån til kommunene.

Referanser

Eksterne lenker 
 

Norske banker
Norske statlige selskaper
Banker etablert i 1926
Finanstilsynet (Norge)

For Finanstilsynet i Danmark, se Finanstilsynet (Danmark)

Finanstilsynet (frem til 21. desember 2009 Kredittilsynet) er en norsk statlig etat som fører tilsyn med foretak og markeder for å bidra til finansiell stabilitet og velfungerende markeder. Finanstilsynet er et selvstendig myndighetsorgan som arbeider med utgangspunkt i lover og vedtak fra Stortinget. 

Finanstilsynet deltar også i et internasjonalt samarbeid. Dette er viktig for å kunne føre et relevant og effektivt tilsyn med en stadig mer integrert finanssektor.

Tilsynets jurisdiksjon omfatter banker, finansieringsselskaper, kredittforetak, forsikringsselskaper, pensjonskasser, verdipapirforetak, verdipapirfondsforvaltning og markedsadferd i verdipapirmarkedet, børser og autoriserte markedsplasser, oppgjørssentraler og verdipapirregistre, eiendomsmeglingsforetak, inkassoforetak, regnskapsførere og revisorer.

Bjørn Skogstad Aamo var direktør i Kredittilsynet fra 1993 til åremål gikk ut våren 2011. Morten Baltzersen tiltrådte som finansdirektør fra 15. august 2011.

Organisasjon 
Styret i Finanstilsynet har det overordnede ansvaret for virksomheten. Finanstilsynet ledess av finanstilsynsdirektør Morten Baltzersen. Tilsynet er inndelt i fire avdelinger og en kommunikasjonsstab. Avdelingene er igjen delt inn i seksjoner som ledes av en seksjonssjef.

 Administrasjonsavdelingen er ledet av direktør Nina Moss. 
 Avdelingen for bank- og forsikringstilsyn er ledet av direktør Ann Viljugrein. 
 Avdelingen for digitalisering og analyse er ledet av direktør Per Mathis Kongsrud. 
 Avdelingen for markedstilsyn er ledet av direktør Anne Merethe Bellamy.
 Kommunikasjonsstaben er ledet av kommunikasjonsdirektør Lisbeth Strand.

Referanser

Eksterne lenker 
 

Norske direktorat
Norges økonomi
Finanstilsyn
Etableringer i 1986
Porsche Cayenne

Porsche Cayenne er en SUV bilmodell fra den tyske bilprodusenten Porsche, som har vært i produksjon siden 2002. Modellen er den første med V8-motor fra Porsche siden 1995, da Porsche 928 gikk ut av produksjon. Cayenne fikk en ansiktsløftning i 2007.

Design 
Cayenne ble utviklet i samarbeid med Volkswagen, som også ønsket en SUV i modellprogrammet sitt. Ved å utvikle modellene sammen kunne de to produsentene dele kostnader, og som et resultat av dette samarbeidet brukes chassiset i Volkswagens SUV, Touareg, samt i Audis Q7. Bortsett fra chassiset er de fleste deler unike for de respektive modellene, og selv om V6-motoren tilgjengelig i Cayenne er basert på Volkswagens versjon er denne kraftig modifisert.

Cayenne er tilgjengelig med flere ulike bensin og diesel motorer, blant annet:
 3,0 liter V6 diesel på 240/245–262 hestekrefter (Cayenne diesel)
 4,1 liter V8 diesel på 382/385 hestekrefter (Cayenne S diesel fra 2012–2016)
 3,6 liter V6 bensin på 290 hestekrefter (basert på en motor fra Volkswagen Touareg)
 4,8 liter V8 bensin på 385 hestekrefter (Cayenne S)
 4,8 liter V8 bensin på 405 hestekrefter (Cayenne GTS)
 4,8 liter V8 bensin med doble turboladere (biturbo) på 450–550 hestekrefter (Cayenne Turbo)
 1. generasjon V8 turbo, maksimal effekt på 450 (I)–500 (II) HK (modell 9PA 2002–2007 (I) 2007–2010 (II)) 
 2. generasjon V8 turbo, maksimal effekt på 500 (I)–513 (II) HK (modell 92A 2010–2014 (I) 2014–2017 (II)) 
 3. generasjon V8 turbo, maksimal effekt på 550 HK (fra 2017–)

Ytelser 
Den turboladede utgaven har ekstremt høye ytelser til å være en SUV. Modellen er omtrent like rask fra 0-100 km/t som Porsches Boxster S. Produsenten oppgav en akselerasjonstid på 5,6 sekunder.

Eksterne lenker 
 
 Test av Cayenne Turbo hos Dagens Næringsliv
 Test av Cayenne Turbo hos DinSide

Cayenne
Bilmodeller introdusert i 2002
Glendalough

Glendalough er en landsby ved ruinene av et kloster i Wicklow i Irland.  Den ble stiftet i det 6. århundre av St. Kevin, en eneboer og prest og ødelagt i 1398 av engelske styrker.

St. Kevin ønsket til å begynne med å trekke seg tilbake til dette området, som er langt fra allfarvei og idyllisk beliggende, men flere disipler som ønsket å følge hans eksempel bygde en liten landsby nedenfor tilholdsstedet hans.  Det kom til kirker, kapeller og boligkvarter, og etter hvert så ble dette en av de viktigste religiøse universitetene i Irland.

Navnet kommer fra irsk Gleann Dá Locha, som betyr dalen med to sjøer.  Klosteret ligger mellom de to sjøene (Upper Lake og Lower Lake) og er en av de mest populære turistattraksjonene i hele Irland, med stor trafikk.

På området ligger et 33 meter rundt tårn og St. Kevins Cross, et keltisk høykors.  Det runde tårnet ble bygget på den tiden hvor Irland ble invadert av vikinger (opp til cirka 1066) for å beskytte de religiøse relikviene, bøkene og kalkene som var i bruk i klosteret på den tiden.

Eksterne lenker 
 
 Beskrivelse av Glendalough (engelsk)
 Biografi om Kevin på katolsk.no

Landsbyer i Wicklow
Statnett

Statnett SF er et norsk statsforetak med ansvar for å utvikle, eie og drive det sentrale elektrisitetsnettet, inklusive kraftkabler til utlandet. Statnett eier nesten hele sentralnettet i Norge, og sørger for overføring av elektrisk kraft til hele landet, og at det til enhver tid er balanse mellom forbruk og kraftproduksjon.

Bakgrunn 
Staten, ved Olje- og energidepartementet, eier Statnett. Eierskapet utøves av olje- og energiministeren, som utgjør selskapets øverste organ i foretaksmøtet. Det er OED som utpeker de eiervalgte styremedlemmene i foretaksmøtet. Ansattvalgte og eventuelle varamedlemmer for disse velges av og blant de ansatte i foretaket etter regler som gjelder for dette etter foretaksloven.

Statnett har konsesjon for utøvelse av systemansvaret i kraftsystemet i Norge, der oppgaver og ansvar forbundet med dette er regulert gjennom forskrift om systemansvaret i kraftsystemet. Når Statnett som systemansvarlig fatter enkeltvedtak, utøver Statnett offentlig myndighet. Denne virksomheten er underlagt forvaltningsloven.

Statnett har hovedkontor i Oslo og ca.  ansatte. Omkring halvparten av de ansatte jobber regionalt med oppgaver knyttet til utbygging, drift og vedlikehold av kraftnettet. Konsernsjef er Hilde Tonne.

Statnett er deleier i den nordiske kraftbørsen Nord Pool Spot sammen med nettselskapene i Danmark (Energinet.dk), Sverige (Svenska Kraftnät) og Finland (Fingrid).

Historikk 
Statnett SF har sin opprinnelse i den statlige forvaltningsbedriften Statskraftsverkene, som ble skilt ut fra Norges vassdrags- og elektrisitetsverk i 1986. Foretaket Statnett SF ble opprettet ved stortingsvedtak i 1991.

Referanser

Litteratur 
 Dag O. Skjold og Lars Thue Statens nett – Systemutvikling i norsk elforsyning 1890–2007, 2007 ISBN 9788215011837

Eksterne lenker 
 

Norske statlige selskaper
Norske nettselskaper
Energi i Norge
Selskaper etablert i 1991
Sjøfartsdirektoratet

Sjøfartsdirektoratet er et norsk statlig direktorat under Nærings- og fiskeridepartementet. Direktoratet har ansvar for sikkerhet for liv, helse, fartøy og miljø til sjøs. Den ble opprettet i 1903 som Sjøfartskontoret, med Magnus Andersen som første sjøfartsdirektør. 

Direktoratets hovedkontor er plassert i Haugesund, hvor direktoratet har 200 ansatte. I tillegg har Sjøfartsdirektoratet 19 stasjoner langs hele norskekysten. Vel 300 personer er ansatt i direktoratet.

Internasjonalt arbeider Sjøfartsdirektoratet tett mot Den internasjonale sjøfartsorganisasjonen for å samordne regelverk og for å få gjennomslag for norske krav med hensyn til bemanning og krav til sikkerhet ved konstruksjon og drift av fartøyer.

I juni 2012 ble Skipsregisterne slått sammen med Sjøfartsdirektoratet. Samme år ble direktoratets operative avdelinger ISO-sertifisert.

Olav Akselsen var sjøfartsdirektør fra 2010 til sin død i 2021.

Fra 1. januar 2022 er Knut Arild Hareide ansatt som ny sjøfartsdirektør.

Referanser

Eksterne lenker
 

Norske direktorat
Transportmyndigheter
Norsk sjøfart
Organisasjoner etablert i 1903
1903 i Norge
Norsk romsenter

Norsk romsenter (NRS) er en norsk statlig etat under Nærings- og fiskeridepartementet med ansvar for å bidra til å skape vekst for norsk høyteknologisk industri knyttet til internasjonal romvirksomhet.

NRS følger opp den norske offentlige romsatsingen. Målet er at rommet skal være nyttig for samfunnet og bidra til næringsutvikling.

En av de viktigste oppgavene som Norsk Romsenter har, er å gi Regjeringen råd om romvirksomhet. De ansatte på Romsenteret har også som oppgave å sørge for at Norges interesser i Den europeiske romfartsorganisasjonen (ESA), i EUs romprogrammer og avtaler med andre land, blir tatt vare på. Kort sagt skal Romsenteret sørge for at Norge får mest mulig ut av all romaktivitet det offentlige Norge involverer seg i. Etaten eier på vegne av Nærings- og fiskeridepartementet 100 % av Space Norway (som igjen eier 50 % av Kongsberg Satellite Services) og 90 % av selskapet Andøya Space.

Referanser

Eksterne lenker
 

Norske statlige myndigheter
Norsk romfart
Romfartsmyndigheter
Etableringer i 1987
Bakeriet

Bakeriet (Munkegata nr. 2) ligger i Munkegata i Trondheim.

Bakeriet ble oppført i perioden 1808 – 1810 av general og arkitekt Nicolai Wilhelm Gedde. Det hadde en enkelt etasje, høyt valmtak og pusset mur.  Frem til 1870 huset det Militæret i Trondheims bakeri, med store bakerovner langs nordveggen. På nabotomta hadde de ekserserhuset, bygd like før, i 1805. Like efter, bygget de Munkegata nr. 6, det såkalte depothuset. Det var militær opptrapping og man styrket forsvaret.

Fra 1870 og omtrent tjue år frem i tid, ble bygget brukt som skomaker, skredderverksted og øvingslokale for garnisonsmusikken. I 1890 ble inngang flyttet til Bispegata og huset ble brukt som Kommandantkontor.  Hovedinngangen ble flyttet tilbake til Munkegata i 1925, da huset fikk nye og moderne kontor. Fra 1945 til 2002 hadde Distriktskommando Trøndelag hovedkontor i huset. 

Det ble fredet i 2004 og i 2005 overtok Statsbygg. På 2010-tallet holdt Nasjonalt pilegrimssenter til i huset. 

Bygningen ble den 3. juni 2019 solgt fra Statsbygg til Rydning Holdning, et familiefirma ledet av Olve Rydning. Salget omfattet også naboeiendommene Munkegata nr. 4  og Munkegata nr. 6. Kjøpssummen var syv millioner over takst.  Leietaker i 2022 opplyses av eier å være Trondheim kommune og Olavsfestdagene.

Referanser

Munkegata
Byggverk i Trondheim
Nicolai Wilhelm Gedde
Fredete byggverk i Trøndelag
Militære installasjoner i Trondheim
Byggverk fullført i 1810
Norske bakerier
Hefaistion

For tempelet i Athen, se Hefaisteion

Hefaistion (gresk: Ἡφαιστίων; født ca. 356, død høsten 324 f.Kr.), sønn av Amyntor, en makedonsk aristokrat, er kjent i historien som Aleksander den stores nærmeste venn, nestkommanderende, og, antagelig, elsker. Kildene sier at han var jevnaldrende med Aleksander, eller muligens litt eldre. Det er usikkert når de møttes for første gang. Men det er mulig at Hefation fikk samme utdannelse som Aleksander i landsbyen Mieza med Aristoteles som lærer, i likhet med andre gutter av adelsmenn. En vet at filosofen dediserte en utgivelse av brev til ham, så de må ha møtt hverandre.

Hefaistion var ikke særlig begavet som kommandant på slagmarken, men han utmerket seg i planleggingen av logistikken. Når Aleksander trengte Hefaistions lederskap på slagmarken, plasserte han vanligvis en annen general sammen med ham, noen ganger Aleksander selv, for å være sikker på at ingen feil ble gjort. Hefaistions styrke i logistikken overgikk hans begrensninger på slagmarken. 

Før invasjonen av India og kryssingen av Hindu Kush-fjellene i dagens Afghanistan, gjorde Aleksander Hefaistion til en kiliark og minister, og anerkjente ham som nestkommanderende. Under kampanjen i India fikk han igjen militært ansvar i baktroppen, bygge broer over elver og ledet en kompanjong-skvadron i slaget om Hydaspeselven.

Tilbake i Susa, hovedstaden i det persiske imperiet, giftet Aleksander seg med Dareios sin datter Stateira og gav hennes yngre søster som kone til Hefaistion, og gjorde ham dermed til sin svigerbror. 

Høsten 324 f.Kr. var Aleksanders armé stasjonert i byen Ekbatana for vinteren. Hefaistion ble syk under lekene som ble holdt for hoffet og døde en uke senere. De beskrevne symptomene minner om tyfoidfeber, men mulighetene for forgiftning ble aldri utelukket. Som Aleksanders favoritt og nære venn, må han ha hatt mange politiske fiender. Uansett hvilken grunn som førte til Hefaistions død, er det sagt at Aleksander ble gal av sorg, han barberte sitt hode, i tillegg til manene på krigshestene, avlyste alle festligheter og, sier legenden, korsfestet doktoren som behandlet Hefaistion. Han satte umiddelbart av sted til Babylon med liket, hvor han holdt begravelsesleker for hans minne. Det ble bestemt at Hefaistion skulle bli dyrket som en guddommelig helt.

Referanser

Kilder 
 Plutark Aleksanders liv 
 Robin Lane Fox. Alexander the Great. Penguin Publishers.

Aleksander den store
Makedonere fra oldtiden
Jeunes Européens fédéralistes

Jeunes Européens fédéralistes (JEF, fransk for Unge europeiske føderalister, på tysk Junge Europäische Föderalisten, på engelsk Young European Federalists) er en ungdomsorganisasjon som arbeider for å fremme europeisk integrasjon, demokratisering og samarbeid. 

JEF har nære bånd til Europabevegelsen og Union of European Federalists, og er fullverdig medlem av paraplyorganisasjonen for ungdomsorganisasjoner i Europa, European Youth Forum.
JEF finnes i 31 europeiske land, og har tilsammen mer enn 25 000 medlemmer. JEFs datterorganisasjon i Norge er Europeisk Ungdom, som i JEF-sammenheng gjerne kalles JEF Norge.

Hovedmål 
JEF jobber for et forent Europa med en føderal struktur. Nærliggende i føderalismen er nærhetsprinsippet som tilsier at beslutninger skal tas på et så lavt effektivt nivå som mulig. Et annet sentral mål er å gjøre EUs struktur mer demokratisk ved å forandre dagens Europaparlament og Ministerråd til et tokammersystem, hvorpå Europaparlamentet omgjøres til et underkammer som er direkte valgt av EUs velgermasse, imens Rådet omgjøres til et overkammer sammensatt av dagens medlemsland i EU.

Referanser

Eksterne lenker
http://www.jef.eu

Den europeiske union
Føderalisme
Grimsdalshytta

Grimsdalshytta er en bemannet turisthytte i Rondane, eid og drevet av DNT Oslo og Omegn som er medlemsforening av Den Norske Turistforening.

Hytta er betjent i påske- og sommersesongen, ellers er den ubetjent og låst med DNT-nøkkel. I perioden 1. mai til 10. juni er hytten stengt av hensyn til kalvingsperioden til villreinen.

Eksterne lenker 
 Den Norske Turistforening Grimsdalshytta

Turisthytter i Innlandet
Hytter i Rondane
Byggverk i Dovre
Samferdsel i Dovre
Bjørn Otto Bragstad

Bjørn Otto Bragstad (født 5. januar 1971) er en norsk tidligere fotballspiller. 

Han største styrke var kanskje hodespill. Han var midtstopper og fikk bokført 15 landskamper for . Han var også med i norges EM-tropp i 2000. Etter EM ble han kjøpt opp av . Han startet karrieren i , dit han kom fra  foran 1989-sesongen. Han spilte 194 seriekamper og scoret 26 mål for Rosenborg. Særlig de siste sesongene utgjorde han et utmerket stopper-par sammen med Erik Hoftun, og var sentral i Rosenborgs suksess i Europa. 
Sommeren 2000 signerte Bragstad fireårskontrakt med den engelske Premier League-klubben  som betalte Rosenborg 19,3 millioner kroner i overgangssum. I september 2001 spilte han tre kamper for  under et opphold på lån som ble avsluttet tidligere enn planen var. Etter at Bragstad ble enig med Derby om en sluttpakke mot slutten av 2002, signerte han 15. januar 2003 for den østerrikske klubben Bregenz. Bragstad lyktes ikke så bra i engelsk fotball, men gjorde det atskillig bedre i Østerrike. 

Han la opp som fotballspiller sommeren 2004.

Bragstad innehar fjerdeplass blant de mestvinnede fotballspillere i Norge‎ med ti seriemesterskap og tre cupmesterskap.

Spillerstatistikk 

* Kun seriekamper.

Referanser

Eksterne lenker 
 
 Profil hos Rosenborg BK

Norske fotballspillere
Norske landslagsspillere i fotball for herrer
Spillere i Fotball-EM 2000
Fotballspillere for Rosenborg BK
Norske fotballspillere i England
Fotballspillere for Derby County FC
Fotballspillere for Birmingham City FC
Norske fotballspillere i Østerrike
Fotballspillere for SC Bregenz
Kaliumhydrogentartrat

Kaliumhydrogentartrat (kremortartari, vinstein) er et salt av vinsyre med kjemisk formel KC4H5O6. Den urene formen kalles argol og er et biprodukt som krystalliseres ut ved gjæring av vin. Bruksområder er blant annet i matlaging til å stabilisere pisket eggehvite som skal røres inn. Kremortartari brukes også for å hindre krystallisering av sukker i sukkertøy, det brukes i kommersiell trolldeig og det er en av ingrediensene i bakepulver.   

Kaliumhydrogentartrat har lakserende egenskaper. En studie som blant annet undersøkte effekten av ren tartarsyre på tykktarmsfunksjon, fant en god mykgjørende effekt på avføring og nedsatt transittid gjennom tarmen ved inntak av 5g kaliumhydrogentartrat. Innholdet av tartarsyre er særlig stort i rosiner (ca. 20-25g per kg). Det er grunn til å tro at den gunstige effekten rosiner har på hard avføring skyldes både høyt innhold av fiber og tartarsyre. I tillegg til rosiner, druer og vin har tamarind høyt innhold av tartarsyre.

 

Kaliumforbindelser
Hydrogenforbindelser
Uorganiske karbonforbindelser
Oksygenforbindelser
Matingredienser
Ønologi
6. divisjon (Norge)

6. divisjon var en norsk infanteridivisjon, satt opp i 1916.  Den er mest kjent for innsatsen ved felttoget i Norge i 1940.  Etter kapitulasjonen ble divisjonen demobilisert, men etter frigjøringen ble divisjonens stab opprettet i Sør-Norge og overført til Narvik i 1954.  I 2002 ble divisjonen avløst av 6. divisjonskommando.

Sjefer 

 Carl Gustav Fleischer
 Kristian Løken
 Otto Munthe-Kaas
 Arne Dagfin Dahl
 Hans Reidar Holtermann

Historie
6. divisjons historie kan spores tilbake til 1897 og Tromsø stifts Forsvar. Hærordningen av 1909 medførte at 6. brigade ble bygget opp, som ble til 6. divisjon i 1916.

Standkvarteret for divisjonen ble lagt til Harstad.

Fra 1. juli 1939 ble Hålogaland flyavdeling (HFA) opprettet på Bardufoss og underlagt divisjonen.

6. divisjons historie er først og fremst knyttet til kampene ved Narvik i 1940. Ved Tysklands overfall på Norge 9. april ble store deler av landet hærtatt, også Narvik. Divisjonssjefen generalmajor Carl Gustav Fleischer mobiliserte for offensive operasjoner mot okkupanten, og dro i gang et felttog sørover mot Narvik. I samvirke med britiske, franske og polske styrker gikk 6. divisjon i harde kamper med okkupasjonsmakten, og 28. mai ble Narvik gjenerobret.  På grunn av tilstanden i Frankrike måtte Narvik oppgis av allierte styrker like etter.

Divisjonen ble demobilisert, og satt opp igjen etter krigen.  Den holdt først til i Sør-Norge, men ble overflyttet til Narvik i 1954.  1. september 1971 gjenoppsto 6. divisjon med stab i Harstad.  I 1991 ble divisjonsstaben flyttet til Heggelia leir i indre Troms. I 1996 ble 6. divisjon på ny avdelingens navn, til divisjonen ble nedlagt med HSTY i 2009.

Referanser

Litteratur

Eksterne lenker 
 «6. Divisjon» på Lokalhistoriewiki

Forsvaret i Troms og Finnmark
Forsvaret i Nordland
Avdelinger og forband i Hæren (Norge)
Felttoget i Norge under andre verdenskrig
Norske nedlagte militæravdelinger
Etableringer i 1916